cyanic-selkie/wikianc huggingface dataset:
Τσαγγάρης Πελενδρίου
Ο Αθλητικός Όμιλος Τσαγγάρης Πελενδρίου ήταν κυπριακή ποδοσφαιρική ομάδα με έδρα το Πελένδρι της επαρχίας Λεμεσού. Η ομάδα έχει συμμετοχές στη Γ΄ κατηγορία και στη Δ΄ κατηγορία ποδοσφαίρου της Κύπρου. Έδρα της ομάδας είναι το Κοινοτικό Στάδιο Πελενδρίου. Χρώματα έχει το μπλε και το άσπρο.
Απόλλων Πελενδρίου
Στη συνέχεια ο Σωτήριος μετονομάστηκε σε Απόλλωνα Πελενδρίου. Η ομάδα συμμετείχε στις διοργανώσεις της Ποδοσφαιρικής Αθλητικής Αγροτικής Ομοσπονδίας Κύπρου (ΠΑΑΟΚ). Τον Οκτώβριο του 1984 μετονομάστηκε σε Τσαγγάρης και πάλι προς ένδειξη τιμής προς τον ήρωα Σωτήρη Τσαγγάρη.
Τσαγγάρης Πελενδρίου
Το καλοκαίρι ττου 1985 η Κυπριακή Ομοσπονδία Ποδοσφαίρου (ΚΟΠ) αποφάσισε τη δημιουργία της Δ΄ κατηγορίας. Ο Τσαγγάρης ήταν ανάμεσα στις ομάδες που επελέγησαν από τη ΣΤΟΚ για να συμμετάσχει στο πρώτο πρωτάθλημα της κατηγορίας και έτσι εντάχθηκε στις τάξεις της ΚΟΠ. Συμμετείχε στη Δ΄ κατηγορία έως την περίοδο 1989-90 που αναδείχθηκε πρωταθλητής στον όμιλο του, κερδίζοντας παράλληλα τον προβιβασμό στην Γ΄ κατηγορία.
1Η Δ΄ κατηγορία ήταν χωρισμένη σε τρεις ομίλους. Ο Τσαγγάρης συμμετείχε στον όμιλο Λεμεσού-Πάφου. 2Η Δ΄ κατηγορία ήταν χωρισμένη σε τέσσερις ομίλους. Ο Τσαγγάρης συμμετείχε στον Γ΄ όμιλο. 3Ο Τσαγγάρης αποχώρησε από το πρωτάθλημα πριν από την έναρξη του και όλοι οι αγώνες του κατακυρώθηκαν με σκορ 2-0 στους αντιπάλους του.
Δημήτρης Καμμένος
Ο Δημήτρης Καμμένος (Αθήνα, 27 Απριλίου 1966) είναι Έλληνας πολιτικός, πρώην βουλευτής αρχικά εκλεγμένος με τους Ανεξάρτητους Έλληνες, που αργότερα διεγράφη από την ΚΟ του κόμματος. Δεν έχει συγγενική σχέση με τον Πάνο Καμμένο.
Βιογραφικά στοιχεία
Γεννήθηκε στις 27 Απριλίου 1966 στην Αθήνα. Σπούδασε στο τμήμα διοίκησης επιχειρήσεων του Αμερικανικού Κολλεγίου Αθηνών και συμπλήρωσε τις σπουδές του στην Αγγλία και τις ΗΠΑ. Ασχολήθηκε με τις επιχειρήσεις διατελώντας μεταξύ άλλων εκτελεστικός διευθυντής της American Express.
Με τους Ανεξάρτητους Έλληνες
Υπήρξε ιδρυτικό μέλος του κόμματος των Ανεξαρτήτων Ελλήνων, με το οποίο εξελέγη βουλευτής στην περιφέρεια Β΄ Πειραιώς στις εκλογές του Ιανουαρίου και Σεπτεμβρίου του 2015. Στην κυβέρνηση Τσίπρα που σχηματίστηκε στις 23 Σεπτεμβρίου του 2015 τοποθετήθηκε υφυπουργός Υποδομών, Μεταφορών και Δικτύων, θέση στην οποία όμως παρέμεινε μόλις μία μέρα λόγω αντιδράσεων. Στις 5 Ιουλίου 2017, εξελέγη αντιπρόεδρος της Βουλής των Ελλήνων.
Στις 16 Ιουνίου 2018, ψήφισε θετικά στην πρόταση δυσπιστίας κατά της κυβέρνησης ΣΥΡΙΖΑ-ΑΝΕΛ με αφορμή το Μακεδονικό και την ίδια ημέρα διεγράφη από την ΚΟ των ΑΝΕΛ. Εν συνεχεία, αρνήθηκε να παραιτηθεί και να παραδώσει την αντιπροεδρία της Βουλής, αλλά τελικώς το έπραξε.
Ίδρυση νέου κόμματος
Στις 10 Ιουλίου 2018, ανακοίνωσε την ίδρυση κόμματος μαζί με το πρώην στέλεχος της Νέας Δημοκρατίας, Τάκη Μπαλτάκο, που θέτει ως στόχους τη «μη παράδοση του ονόματος "Μακεδονία" σε Σλάβους», καθώς και τον αγώνα ενάντια στην αριστερή κυβέρνηση του ΣΥΡΙΖΑ. Τον Οκτώβριο γνωστοποίησε από κοινού με τον Μπαλτάκο, ότι το όνομα του κόμματος είναι Δύναμη Ελληνισμού.
Αμφιλεγόμενες δηλώσεις
Στις 24 Σεπτεμβρίου 2015 αναγκάστηκε να παραιτηθεί από τη θέση του υφυπουργού Υποδομών, Μεταφορών και Δικτύων ύστερα από αντιδράσεις σχετικά με ρατσιστικά, αντισημιτικά και ομοφοβικά σχόλιά του στα μέσα δικτύωσης, που υποστήριξε ότι δεν έγραψε ο ίδιος. Ανάμεσα στα tweets του βρέθηκε μία επεξεργασμένη φωτογραφία από την πύλη του Άουσβιτς, η οποία από "Arbeit macht frei" μετατράπηκε σε «Μένουμε Ευρώπη» με σκοπό τον εμφανή χλευασμό του κινήματος υπέρ της παραμονής στην Ευρωπαϊκή Ένωση.
Με αφορμή την ψήφιση διάταξης του 2018 που επιτρέπει σε ομόφυλα ζευγάρια τα οποία έχουν συνάψει σύμφωνο συμβίωσης να γίνουν ανάδοχοι γονείς, αρνήθηκε να υπερψηφίσει και ανέφερε ότι δεν υπάρχει επιστημονική έρευνα ότι θα έχουν μια φυσιολογική ζωή. Έκανε λόγο, επίσης, για πιθανό bullying και δήλωσε μεταξύ άλλων «Σκεφτείτε σε ένα σχολείο τι θα τους λένε για δύο μπαμπάδες και δύο μαμάδες».
Παραπομπές
Κατηγορία:Βουλευτές Β΄ Πειραιά Κατηγορία:Βουλευτές εκλεγμένοι με τους Ανεξάρτητους Έλληνες Κατηγορία:Έλληνες βουλευτές διαγραφέντες Κατηγορία:Αντιπρόεδροι της Βουλής των Ελλήνων Κατηγορία:Έλληνες αρχηγοί κομμάτων
Ναυμαχία του Κορακήσιου
Η ναυμαχία του Κορακήσιου πραγματοποιήθηκε το 67 π.Χ. ανάμεσα στους Ρωμαίους του Πομπήιου και τους Κίλικες πειρατές στο Κορακήσιον (σημερινή Αλάνυα) κατά τους πολέμους των Ρωμαίων για εξάλλειψη της πειρατείας στη Μεσόγειο.
Τον 1ο αιώνα π.Χ. η πειρατεία στο Μεσογειακό κόσμο ήταν σύνηθες φαινόμενο λόγω της κατάλυσης όλων των ισχυρών ελληνικών κρατιδίων και τη μικρή ναυτική ισχύ της Ρώμης. Η τελευταία όμως θέλησε να την εξαλλείψει την πειρατεία. Γι' αυτό το λόγο το 67 π.Χ., η Σύγκλητος έδωσε την αρχηγία για αυτή την εκστρατεία στον Πομπήιο. Ο τελευταίος διαίρεσε σε 13 περιοχές τη Μεσόγειο βάζοντας κι έναν στρατηγό σε κάθε περιοχή. Ο Πλούταρχος αναφέρει πως σε 40 μέρες κατάφερε να διώξει τους πειρατές από το Τυρρηνικό πέλαγος, το Λιβυκό πέλαγος, τα πελάγη στη Σαρδηνία, στην Κύρνο και στη Σικελία.
Πηγές
Κατηγορία:Μάχες ρωμαϊκού στρατού Κατηγορία:Πειρατεία
Μέγκαν Φοξ
Πρώιμα χρόνια
Γεννήθηκε στις 16 Μαΐου 1986 στο Όακ Ριτζ του Τενεσί. Είναι κόρη του Φράνκλιν Τόμας Φοξ και της Γκλόρια Ντάρλιν Σίσον. Έχει ρίζες από Ιρλανδία και Γαλλία. Φοίτησε για 12 χρόνια σε καθολικό σχολείο και η ανατροφή της ήταν πολύ αυστηρή, σύμφωνα με τον πεντηκοστιανισμό. Οι γονείς της Φοξ χώρισαν όταν εκείνη ήταν ακόμη πολύ μικρή και η μητέρα της ξαναπαντρεύτηκε. Μεγάλωσε με την αδερφή της, την μητέρα τους και τον πατριό τους, Τόνυ Τονάσιο. Η Φοξ έχει δηλώσει σε συνέντευξη της, ότι η μητέρα της και ο πατριός της ήταν πολύ αυστηροί και πως δεν άφηναν εκείνη και την αδερφή της να καλούν φίλους στο σπίτι ούτε να έχουν σχέσεις με αγόρια. Επιπλέον δήλωσε πως ήταν αναγκασμένη να ζει έτσι, ώσπου να μαζέψει χρήματα και να γίνει ανεξάρτητη.
Ξεκίνησε την εκπαίδευση της στην υποκριτική και τον χορό στην ηλικία των πέντε ετών. Στα μαθητικά της χρόνια ήταν μέλος της χορωδίας αλλά και της κολυμβητικής ομάδας του σχολείου.
2001-09: Η αρχή της καριέρας και οι Transformers
Σε ηλικία 15 ετών, η Φοξ έκανε το ντεμπούτο της στο χώρο του θεάματος συμμετέχοντας στην ταινία Holiday In The Sun με τον ρόλο της Μπριάνα Γουάλας. Η ταινία κυκλοφόρησε σε DVD στις 20 Νοεμβρίου 2001 και την επόμενη χρονιά, η Φοξ είχε έναν guest ρόλο στην σειρά Two and a Half Men. Το 2004, πρωταγωνίστησε στην ταινία Confession of a Teenage Drama Queen μαζί με την Λίντσεϊ Λόχαν και έχοντας τον ρόλο της Κάρλα Σαντίνι. Την ίδια χρονιά, έπαιξε και στην ταινία "Hope & Faith".
2009-παρόν: Η συνέχεια της καριέρας της
Τον Μάρτιο του 2009, η Φοξ ενσάρκωσε τον ρόλο της Aspen Mathews σε ταινία, ενώ παράλληλα, την ίδια χρονιά, πρωταγωνίστησε και στο βιντεοκλίπ του τραγουδιού του Eminem και της Ριάννα "Love the way you lie".
Το 2012, συμμετείχε στην κωμωδία του Σάσα Μπάρον Κοέν, Ο Διδάκτορας ενώ παράλληλα συμμετείχε και σε άλλες παραγωγές. Τον Ιανουάριο του 2013, έπαιξε σε ένα βραζιλιάνικο διαφημιστικό σποτ για μπύρα, ενώ τον Φεβρουάριο του ίδιου έτους, η Φοξ έλυσε τις διαφορές της, με τον παραγωγό της ταινίας Transformers και συνεργάστηκαν ξανά, στην ταινία Χελωνονιντζάκια, το 2014.
Προσωπική ζωή
Το 2004, στα γυρίσματα του Hope & Faith γνώρισε τον ηθοποιό Μπράιαν Όστιν Γκριν (Brian Austin Green) και γρήγορα ξεκίνησε η ερωτική τους σχέση, παρόλο που εκείνη ήταν μόλις 18 ετών, ενώ εκείνος 30. Οι δύο τους αρραβωνιάστηκαν τον Νοέμβριο του 2006. Τον Φεβρουάριο του 2009, δημοσιεύματα ήθελαν την Φοξ και τον Γκριν να χωρίζουν, ωστόσο οι ίδιοι αρνήθηκαν τα πάντα. Το 2010, αποφάσισαν να παντρευτούν και στις 24 Ιουνίου του ίδιου έτους, τελέστηκε ο γάμος τους, σε μια ιδιωτική τελετή στο ξενοδοχείο Four Seasons Resort, στο νησί Μάουι. Έχουν αποκτήσει μαζί δύο γιους. Τον Νόα Σάνον Γκριν (Noah Shannon Green) που γεννήθηκε στις 27 Σεπτεμβρίου 2012 και τον Μπόντι Ράνσομ Γκριν (Bodhi Ransom Green) που ήρθε στον κόσμο, στις 12 Φεβρουαρίου 2014. Όσο ήταν παντρεμένη με τον Γκριν, ζούσε μαζί τους και ο γιος του, Κάσιους (γεννημένος τον Μάρτιο του 2002) από τον προηγούμενο γάμο του, με την ηθοποιό Βανέσα Μάρσιλ (Vanessa Marcil). Η Φοξ και ο Γκριν, ανακοίνωσαν στις 21 Αυγούστου 2015 το (συναινετικό) διαζύγιό τους, ωστόσο διατηρούν φιλικές σχέσεις για χάρη των παιδιών τους.
Εξωτερικοί σύνδεσμοι
Κατηγορία:Αμερικανίδες ηθοποιοί κινηματογράφου‎ Κατηγορία:Αμερικανίδες ηθοποιοί τηλεόρασης Κατηγορία:Αμερικανίδες μοντέλα Κατηγορία:Αμερικανίδες ηθοποιοί φωνής Κατηγορία:Αμφιφυλόφιλες γυναίκες ηθοποιοί Κατηγορία:ΛΟΑΤ πρόσωπα από τις ΗΠΑ Κατηγορία:ΛΟΑΤ Χριστιανοί
Άπαρση
Η άπαρση (αγγλικά: weighing) είναι επίσημος ναυτικός όρος, το κοινώς λεγόμενο σαλπάρισμα, που κυριολεκτικά σημαίνει ανέλκυση άγκυρας για πλου. Η χαρακτηριστική διαφορά του όρου απόπλους με την άπαρση είναι ότι ο μεν πρώτος αναφέρεται γενικά στην αναχώρηση του πλοίου, ενώ ο δεύτερος αναφέρεται στο σύνολο των επιμέρους εργασιών και χειρισμών που πρέπει να γίνουν ώστε το ορμισμένο (κοινώς "ρεμιτζαρισμένο") ή το ευρισκόμενο "επ΄ αγκύρα" (κοινώς "αρόδου") πλοίο ν΄ αναχωρήσει με ασφάλεια.
Επιμέρους εργασίες και χειρισμοί που ανάγονται στην άπαρση είναι: η διακοπή δικτύων (ρεύματος, νερού κ.λπ.) με ξηρά, η εισολκή της σκάλας ανόδου στο πλοίο, η δοκιμή μηχανής "πρόσω ηρέμα" (ή πρόσω αργά), και "ανάποδα ηρέμα" (ή ανάποδα αργά), η δοκιμή καλής λειτουργίας πηδαλίου, η δοκιμή καλής λειτουργίας βαρούλκου αγκύρας και προετοιμασία ανέλκυσης αυτής, το κλείσιμο των παραφωτίδων (φινιστρινιών), η προετοιμασία επέκτασης των ιστίων (πανιών), αν πρόκειται για ιστιοφόρο, η προετοιμασία για αφή (άναμμα) "πλοϊκών φώτων", αν πρόκειται για νύκτα, η αφή ηλεκτρονικών οργάνων (ραντάρ, βυθομέτρου, κ.λπ.), η λύση και εισολκή των κάβων πλαγιοδέτησης, διατηρώντας μόνο τους αναγκαίους δύο ή τρεις κάβους, κ.ά. Όταν όλες οι παραπάνω εργασίες πραγματοποιηθούν τότε ακολουθεί το ναυτικό κέλευσμα: Εις τάξιν απάρσεως όπου τόσο οι αξιωματικοί και υπαξιωματικοί όσο και οι ναύτες μεταβαίνουν τάχιστα στα οριζόμενα κατά ειδικότητα σημεία του πλοίου. Τότε αρχίζει και η ανέλκυση της άγκυρας με απόπλυση της καδένας αν ο βυθός ήταν λασπώδης και η "εξ απολαβής" (χέρι παρά χέρι) "παρέωση" μάζεμα των τελευταίων κάβων πρόσδεσης του πλοίου, με πρώτο τον πρυμνήσιο (πρυμάτσας), μέχρι να έλθει η άγκυρα "παρακάθετον" (κοινώς απίκο), όπου και ολοκληρώνεται η λύση και το μάζεμα των κάβων. Αμέσως ενημερώνεται η μηχανή (Αξιωματικός του Μηχανοστασίου) με τον τηλέγραφο σε θέση "Σταντ Μπάι" (Stand By) δηλαδή "έτοιμος". Μόλις γίνει η ανάσπαση της άγκυρας από τον βυθό αμέσως γίνεται αφή των πλοϊκών φώτων ή αφαιρείται το σήμα αγκυροβολίας (αν είναι μέρα) και ακολουθεί η επέκταση των πανιών (στα ιστιοφόρα). Ακολούθως δίνεται η εντολή "πρόσω ηρέμα", "πρόσω αργά" κ.λπ. μέχρι ν΄ αποβιβαστεί και ο πλοηγός, αν προηγουμένως είχε επιβιβαστεί, όπου και τελευταία διευθετούνται οι κάβοι και η άγκυρα ή οι άγκυρες, στερεούμενες αυτές στις θέσεις τους, ανάλογα με τον τύπο τους.
Σήμα άπαρσης
Το σήμα άπαρσης στα μεν εμπορικά πλοία είναι ειδικό σήμα (σημαία) που όταν υποστέλλεται σημαίνει πως έχει ξεκινήσει η άπαρση, δηλαδή έχει αφαιρεθεί η κλίμακα (σκάλα) και η από-επιβίβαση είναι πλέον αδύνατη. Επειδή όμως κανένας δεν παρατηρούσε τη σημαία αυτή από μόνη της καταργήθηκε και αντ΄ αυτής σήμερα, έχει υιοθετηθεί και επίσημα, η ενημέρωση των επιβατών και των επισκεπτών να γίνεται δια μικρο-μεγαφωνικής εγκατάστασης. Στα δε πολεμικά πλοία το σήμα άπαρσης μπορεί να είναι σήμα διοίκησης προς μεμονωμένα πολεμικά πλοία ή να είναι σήμα ναυάρχου που να έχει αποδέκτες δύναμη πολεμικών πλοίων όπου και καθορίζεται ο τρόπος άπαρσης, π.χ. κατά διαδοχική σειρά υφιστάμενου σχεδίου, ή κατ΄ αρχαιότητα των κυβερνητών ή άλλως αθρόα άπαρση. Επίσης αυτό το σήμα άπαρσης μπορεί να είναι είτε γενικό προς όλα τα πλοία, είτε προς κάθε μία μονάδα (πλοίο) χωριστά.
Πολυμέσα
Κατηγορία:Ναυτική ορολογία Κατηγορία:Ναυσιπλοΐα Κατηγορία:Ναυτική τέχνη
Κέρατο
thumb|250px|Αρσενικό [[ιμπάλα, με ζεύγος κεράτων στο κεφάλι του.]] To κέρατο είναι αιχμηρή προεξοχή στο κεφάλι διαφόρων ζώων. Αποτελείται από κερατίνη και άλλες πρωτεΐνες που περιβάλλουν έναν πυρήνα ζωντανού οστού. Τα κέρατα των ελαφίδων διαφέρουν από αυτά των υπόλοιπων ζώων επειδή αποτελούνται από νεκρό οστό το οποίο δεν είναι καλυμμένο με δέρμα ή πρωτεΐνες.
Περιγραφή
Τα κέρατα στα περισσότερα ζώα αποτελούνται από κερατίνη και άλλες πρωτεΐνες που περιβάλλουν έναν πυρήνα ζωντανού οστού. Τα κέρατα είναι συνήθως μόνιμα, αλλά στις ελαφίδες αντικαθίστανται κάθε χρόνο. Επίσης, τα κέρατα των ελαφίδων διαφέρουν από αυτά των υπόλοιπων ζώων επειδή αποτελούνται από νεκρό οστό το οποίο δεν είναι καλυμμένο με δέρμα ή πρωτεΐνες.
Στα θηλαστικά, τα αληθινά κέρατα εντοπίζονται κυρίως στα μηρυκαστικά αρτιοδάκτυλα, στις οικογένειες Αντιλοκαπρίδες (Αντιλοκάπρα) και Βοοειδή (αγελάδες, αίγες, αντιλόπες κλπ.). Συνήθως υπάρχει ένα ζευγάρι κέρατα. Ωστόσο, δύο ή περισσότερα ζεύγη εμφανίζονται σε μερικά άγρια ​​είδη και σε ορισμένες εξημερωμένες φυλές προβάτων. Οι πολυκέρατες φυλές προβάτων περιλαμβάνουν το πρόβατο Εβρίδων, το Ισλανδικό, το Τζάκομπ, το Μανξ Λόγκταν και το Ναβάχο-Τσούρρο.
Λάζλο Ράικ
Ο Λάζλο Ράικ (László Rajk) (8 Μαρτίου 1909 - 15 Οκτωβρίου 1949) ήταν Ούγγρος κομμουνιστής πολιτικός, ο οποίος υπηρέτησε ως Υπουργός Εσωτερικών και Υπουργός Εξωτερικών. Ήταν σημαντικός οργανωτής της εξουσίας των Ούγγρων Κομμουνιστών αλλά τελικά καταδικάστηκε σε θάνατο στις παρωδίες δίκης του Ματίας Ράκοζι.
Κέρατο
Περιγραφή
Τα κέρατα έχουν συνήθως καμπύλο ή σπειροειδές σχήμα, συχνά με ραβδώσεις ή αύλακες. Σε πολλά είδη, μόνο τα αρσενικά έχουν κέρατα. Τα κέρατα αρχίζουν να αναπτύσσονται σύντομα μετά τη γέννησή και συνεχίζουν να αναπτύσσονται καθ 'όλη τη διάρκεια ζωής του ζώου, εκτός από τις αντιλοκάπρες, οι οποίες απωλέθουν ετησίως το εξωτερικό στρώμα, αλλά διατηρούν τον οστέινο πυρήνα, και τις ελαφίδες, που αντικαθιστούν τα κέρατά τους κάθε χρόνο.
Λάζλο Ράικ
Ιστορικό
Γεννήθηκε στο Σεκελιντβαρχελί και ήταν το ένατο από τα έντεκα παιδιά μιας οικογένειας Τρανσυλβανών Σαξόνων. Οι δεσμοί του με τον κομμουνισμό ξεκίνησαν σε μικρή ηλικία όταν έγινε μέλος του Κομμουνιστικού Κόμματος της Ουγγαρίας (KMP).
Αργότερα αποβλήθηκε από το πανεπιστήμιό του για τις πολιτικές του ιδέες και εργάστηκε ως οικοδόμος μέχρι το 1936 όταν εντάχθηκε στο Λαϊκό Μέτωπο στον Ισπανικό Εμφύλιο Πόλεμο. Έγινε επίτροπος του τάγματος Ράκοσι της ΙΓ΄ Διεθνούς Ταξιαρχίας. Μετά την κατάρρευση της Ρεπουμπλικανικής Ισπανίας, φυλακίστηκε στη Γαλλία μέχρι το 1941, όταν τελικά μπόρεσε να επιστρέψει στην Ουγγαρία, όπου έγινε Γραμματέας της Κεντρικής Επιτροπής του παράνομου Κομμουνιστικού Κόμματος.
Κέρατο
Χρήση από τα ζώα
thumb|left|250px|Τόσο τα αρσενικά όσο και θηλυκά βουβάλια έχουν κέρατα. Τα ζώα χρησιμοποιούν τα κέρατα για ποικίλους λόγους, συμπεριλαμβανομένης της υπεράσπισής τους από τα αρπακτικά ζώα και την καταπολέμηση άλλων ζώων του ίδιου είδους (μάχες με κέρατου) για επικράτεια, κυριαρχία ή προτεραιότητα ζευγαρώματος. Συνήθως μόνο τα αρσενικά έχουν κέρατα, αλλά σε ορισμένα είδη μπορεί και τα θηλυκά να έχουν κέρατα. Υπάρχει η θεωρεία ότι τα ψηλότερα είδη που ζουν σε ανοικτό περιβάλλον είναι ευκολότερα ορατά από μεγαλύτερες αποστάσεις και έτσι να επωφελούνται από τα κέρατα για να αμυνθούν εναντίον των αρπακτικών. Τα θηλυκά βοοειδείς, που δεν μπορούν να κρυφτούν από τα αρπακτικά ζώα λόγω του μεγάλου μεγέθους τους ή ενός ανοικτού οικοτόπου όπως η σαβάνα, είναι πιο πιθανό να φέρουν κέρατα από μικρά ή καμουφλαρισμένα είδη.
Λάζλο Ράικ
Ιστορικό
Τον Δεκέμβριο του 1944 συνελήφθη από ένα απόσπασμα του εθνικιστικού Κόμματος των Σταυρωτών Βελών. Επρόκειτο να εκτελεστεί και μεταφέρθηκε στη φυλακή της Σοπρονκουχίντα, τότε μέσα στη Γερμανία. αλλά η παρέμβαση του μεγαλύτερου αδελφού του, Έντρε, που ήταν φασίστας υφυπουργός, του έσωσε τη ζωή. Ο Λάζλο Ράικ αποφυλακίστηκε στις 13 Μαΐου 1945.
Κέρατο
Χρήση από τα ζώα
Επιπλέον, τα κέρατα μπορούν να χρησιμοποιηθούν για να αποκαλυφθούν ρίζες μέσα στο χώμα ή για να κάψουν κομμάτια φλοιού από τα δέντρα. Κατά τη διάρκεια του ζευγαρώματος, πολλά ζώα επιδεικνύουν τα κέρατά τους. Για παράδειγμα, το αρσενικό γκνου κόβει κομμάτια και κλαδιά δέντρων για να εντυπωσιάσει το θηλυκό και να το παρασύρει στην επικράτειά του. Μερικά ζώα με αληθινά κέρατα τα χρησιμοποιούν για ψύξη. Τα αιμοφόρα αγγεία του οστικού πυρήνα επιτρέπουν στα κέρατα να λειτουργούν ως ψυκτικές συσκευές.
Λάζλο Ράικ
Ιστορικό
Επέστρεψε στην Ουγγαρία και έλαβε μέρος στην πολιτική του κομμουνιστικού κόμματος. Έγινε μέλος στις κυριότερες οργανώσεις του κόμματος (MKP) και του Προσωρινού Κοινοβουλίου. Στις 20 Μαρτίου 1946 διορίστηκε υπουργός Εσωτερικών. Σε αυτή τη θέση οργάνωσε τον ιδιωτικό στρατό και την μυστική αστυνομία του Κομμουνιστικού Κόμματος της Ουγγαρίας (μια οργάνωση ανάλογη με την Κα Γκε Μπε, την Σεκουριτάτε, τη Στάζι κτλ), το ÁVH (αρχικά AVO). Κάτω από το κάλυμμα της «πάλης ενάντια στον φασισμό και την αντίδραση» και της «υπεράσπισης της δύναμης του προλεταριάτου», απαγόρευσε και εκκαθάρισε αρκετές θρησκευτικές, εθνικιστικές και αντικομφορμιστικές δομές και ομάδες (ο αριθμός αυτών ήταν περίπου 1.500) και έστησε τις πρώτες παρωδίες δίκης.
Μετατάχθηκε από το Υπουργείο Εσωτερικών στο Υπουργείο Εξωτερικών από τις 5 Αυγούστου 1948 έως τις 30 Μαΐου 1949. Ο Ράκοζι, ο οποίος είδε τον Ράικ ως απειλή για τη δύναμή του, αποφάσισε να τον κατηγορήσει με ψευδείς κατηγορίες και τον συνέλαβε στις 30 Μαΐου 1949. Ο Ράικ, ο οποίος πριν ήταν δημοφιλής μεταξύ των κομμουνιστών, έγινε σύντομα ο «αλυσοδεμένος σκύλος» του Τίτο, του Χόρτυ και των «ιμπεριαλιστών».
Κέρατο
Χρήση από τα ζώα
Μετά το θάνατο ενός κερασφόρου ζώου, η κερατίνη μπορεί να καταναλωθεί από τις προνύμφες του σκώρου του κέρατος.
Λάζλο Ράικ
Δίκη
Ο Λάζλο Ράικ κατηγορήθηκε ως «Τιτοϊκός κατάσκοπος», πράκτορας του δυτικού ιμπεριαλισμού και ότι σχεδίαζε την αποκατάσταση του καπιταλισμού και έθετε σε κίνδυνο την ανεξαρτησία της Ουγγαρίας. Κατά τη διάρκεια της φυλάκισής του βασανίστηκε και του υποσχέθηκαν απαλλαγή εάν αναλάμβανε την ευθύνη για τις κατηγορίες που του απαγγέλθηκαν. Ο απεσταλμένος της NKVD του Στάλιν συνεργάστηκε με τον Ούγγρο Γενικό Γραμματέα Ματίας Ράκοζι και το ÁVH  για να ενορχηστρώσει την παρωδία δίκης  του Ράικ.
Κέρατο
Χρήση από τους ανθρώπους
thumb|200px|Διακοσμημένο κέρατο για πόση, από τη βόρεια Γερμανία.
Λάζλο Ράικ
Μετά τη δίκη/επαναταφή
Η δίκη του Ράικ σηματοδότησε την αρχή του αντιτιτοϊκού κινήματος του Στάλιν. Η δίκη του σήμανε επίσης την αρχή της απομάκρυνσης όλων των πολιτικών κομμάτων στην Ουγγαρία. Οι εκκαθαρίσεις, ωστόσο, άφησαν την οικονομία σε μια πραγματικά καταστροφική κατάσταση, αφού η έλλειψη εισροής κεφαλαίων καταδίκασε τα οικοδομικά έργα που ήταν σε εξέλιξη. Ένας τεράστιος αριθμός διανοούμενων απασχολήθηκαν σε χειρωνακτικές εργασίες που συνήθως προορίζονται για ειδικευμένους επαγγελματίες. Η χώρα έμεινε με ανεπαρκή υποδομή και μη ικανοποιητικά βιομηχανικά προϊόντα. Η κυβέρνηση χρησιμοποίησε επίσης πάρα πολλούς άνδρες για την αναζήτηση κατασκόπων στη χώρα και όχι αρκετούς για την οικονομία.
Η δυσαρέσκεια για τη διακυβέρνηση του Ρακόζι άρχισε να εμφανίζεται. Στις 28 Μαρτίου 1956, μετά από πολυάριθμες διαδηλώσεις, ο Ράικ αποκαταστάθηκε παρά την ευθύνη του για τις υπερβολές της μυστικής αστυνομίας ÁVH που είχε ιδρύσει το 1946, συμπεριλαμβανομένων των αρχικών μεγάλων εκκαθαρίσεων και εκτελέσεων υπό τη διεύθυνσή του. Η ομιλία αποκατάστασης, παρόλο που δεν δημοσιεύτηκε, είχε τεράστιες συνέπειες για τον Ρακόζι, ο οποίος είχε χρησιμοποιήσει την ενοχή του Ράικ ως άλλοθι για τις άλλες εκκαθαρίσεις που ακολούθησαν. Η παραδοχή των λαθών έπληξε την εξουσία του Ρακόζι. Ο Λάσλο Ράικ επανενταφιάστηκε, παρουσία 100.000 πενθούντων, στις 6 Οκτωβρίου 1956, μαζί με δύο άλλους άνδρες που έχασαν τη ζωή τους κατά τη διάρκεια των εκκαθαρίσεων. (Αυτό ήταν προάγγελος της Ουγγρικής Επανάστασης του 1956, η οποία ξεκίνησε στις 23 Οκτωβρίου.
Σε σχέση με την υπόθεση Ράικ 15 άτομα εκτελέστηκαν και άλλα 78 καταδικάστηκαν σε φυλάκιση.
Θεατρικό έργο
Τα γεγονότα της πολιτικής και οικογενειακής ζωής του Ράικ, η δίκη, η εκτέλεση, η ταφή, η εξιλέωση και το τέλος με την Ουγγρική Επανάσταση του 1956 και η ένοπλη εισβολή της Ρωσίας στην Ουγγαρία, αναπαριστώνται στο έργο του Ρόμπερτ Αντρέι, του 1958, Σκιές των Ηρώων.
Εξωτερικοί σύνδεσμοι
Κατηγορία:20ός αιώνας στην Ουγγαρία Κατηγορία:Κομμουνιστικά κράτη Κατηγορία:Πρώην σοσιαλιστικές δημοκρατίες Κατηγορία:Νεότερη ιστορία της Ουγγαρίας Κατηγορία:Κράτη-δορυφόροι της Σοβιετικής Ένωσης Κατηγορία:Ανατολικό Μπλοκ Κατηγορία:Κομμουνισμός στην Ουγγαρία
Κομμουνιστικό Κόμμα Ρουμανίας
Το Κομμουνιστικό Κόμμα Ρουμανίας (Partidul Comunist Român) ήταν κομμουνιστικό κόμμα στη Ρουμανία μέχρι το 1989. Ήταν το μοναδικό κόμμα κατά τη διάρκεια του μονοκομματικού καθεστώτος της χώρας από τo 1947 μέχρι και το 1989.
Μετά την εκτέλεση του τελευταίου γραμματέα του, Νικολάε Τσαουσέσκου, τέθηκε εκτός νόμου.
Πηγές
Κατηγορία:Πολιτικά κόμματα της Ρουμανίας Ρουμανια Κατηγορία:Καταργημένα κομμουνιστικά κόμματα Κατηγορία:Απαγορευμένα πολιτικά κόμματα
Πάπυρος Larousse Britannica
Η εγκυκλοπαίδεια Πάπυρος Λαρούς Μπριτάννικα είναι μία ελληνική εγκυκλοπαίδεια 61 δερματόδετων τόμων, βασισμένη στην γαλλική εγκυκλοπαίδεια Grand Larousse encyclopédique, και την αγγλική Encyclopædia Britannica.
Επισκόπηση
Η έκδοση έγινε από τον Εκδοτικό Οργανισμό Πάπυρο και ξεκίνησε το 1981 με την κυκλοφορία των δύο πρώτων τόμων και στη συνέχεια με την κυκλοφορία ενός ανά τρίμηνο με σταδιακή ενημέρωση των νεότερων τόμων με την πάροδο του χρόνου. Ολοκληρώθηκε το 1994 με τον τελευταίο τόμο. Στην εγκυκλοπαίδεια είναι ενσωματωμένο ερμηνευτικό και ετυμολογικό λεξικό της ελληνικής γλώσσας. Το 2004 και 2005 υπήρξε και Ετήσιο Συμπλήρωμα Εγκυκλοπαίδειας (δύο τόμοι). Παράλληλα, η Πάπυρος Λαρούς Μπριτάνικα εισάγει μια παγκόσμια καινοτομία, καθώς κάτω από την ίδια εγκυκλοπαίδεια κατάφερε να γίνει διαλεκτά και συνθετικά σύνθεση κειμένου από τις δύο κορυφαίες εγκυκλοπαίδειες του κόσμου: της βρετανικής Μπριτάννικα, που δεν έχει μεταφραστεί σε κάποια άλλη γλώσσα, και της ευρείας αποδοχής Γκραν Λαρούς (Grande Larousse).
thumb|280px|Πάπυρος Λαρούς Μπριτάννικα, Α' Έκδοση
Το 2005 κυκλοφόρησε η νέα έκδοση της Πάπυρος Λαρούς Μπριτάννικα (Πάπυρος Larousse Britannica), ανανεωμένη και συμπληρωμένη, σε 56 τόμους μικρότερου και πιο εύχρηστου σχήματος, ενώ παράλληλα κυκλοφόρησε σε 13 τόμους το Λεξικό Της Ελληνικής Γλώσσας, Αρχαίας, Μεσαιωνικής και Νέας. Πολλά λήμματα έγιναν πιο ευσύνοπτα, ενώ νέα λήμματα προστέθηκαν.
Η εγκυκλοπαίδεια ξεκίνησε να κυκλοφορεί από τις 5 Νοεμβρίου 2006 και μέσω της Καθημερινής. Τα λήμματα της ήταν επικαιροποιημένα ως το 2006, ενώ στην αναθεώρηση του 2006 προστέθηκαν πολλά νέα λήμματα που δεν υπήρχαν στην προηγούμενη έκδοση, όπως για παράδειγμα λήμματα γεωπολιτικού, επιστημονικού και βιογραφικού χαρακτήρα. Παράλληλα άλλα λήμματα που υπήρχαν στη προηγούμενη έκδοση συνοψίστηκαν, λόγω της απόφασης του εκδότη για την υιοθέτηση ενός πιο εύχρηστου και ευανάγνωστου σχήματος.
Σήμερα είναι μία από τις μεγαλύτερες ελληνικές εγκυκλοπαίδειες, μαζί με την Μεγάλη Ελληνική Εγκυκλοπαίδεια, την ελληνική μετάφραση της Μεγάλης Σοβιετικής Εγκυκλοπαίδειας και της ελληνικής έκδοσης της μεγαλύτερης διαδικτυακής εγκυκλοπαίδειας, της Βικιπαίδειας.
Εξωτερικοί σύνδεσμοι
Κατηγορία:Ελληνικές εγκυκλοπαίδειες
Λυκούργος
Όνομα
Το όνομα Λυκούργος προέρχεται από το διάσημο νομοθέτη της Σπάρτης που έζησε το (800 π.Χ.) Υποκοριστικά ονόματα: (Λή.)
Με το ελληνικό όνομα Λυκούργος, που ετυμολογείται από τη ρίζα λύκ(η) = φως και το έργον, δηλαδή σημαίνει εκείνον που κάνει φωτεινό έργο ή εκείνον που εργάζεται από πολύ πρωί, είναι περισσότερο γνωστός ο νομοθέτης της Σπάρτης Λυκούργος, που θεσμοθέτησε και το πολίτευμά της, βασισμένο στη λιτότητα, τη στρατιωτική πειθαρχία και την αυστηρότητα. Το όνομα μπορεί επίσης να αναφέρεται σε κάποιο από τα παρακάτω πρόσωπα:
Νεότερη εποχή
Λυκουργος
Θέμα Χόζανον
Το Θέμα Χόζανον ήταν διοικητική διαίρεση της Βυζαντινής Αυτοκρατορίας, μικρό Θέμα, από τα λεγόμενα "Αρμενιακά θέματα" στην Μικρά Ασία κατά τον 10ο αιώνα. Περιελάμβανε την πόλη Χόζανον και την γύρω περιοχή, έπαψε να υπάρχει μετά την κατάληψη της περιοχής από τους Τουρκομάνους.
Πηγές
Κατηγορία:Βυζαντινά θέματα
Ύπηνος ο Πισαίος
Ο Ύπηνος ο Πισαίος (ή ο Ηλείος) ήταν αρχαίος Έλληνας αθλητής από την πόλη Πίσα της αρχαίας Ηλείας, ο οποίος άκμασε στα τέλη του 8ου αιώνα π.Χ. και έγινε ολυμπιονίκης του διαύλου (δρόμος δύο σταδίων) στην 14η Ολυμπιάδα το 724 π.Χ. και καθώς τότε πρωτοεμφανίζεται το αγώνισμα του διαύλου στους Ολυμπιακούς αγώνες της αρχαιότητας, ο Ύπηνος υπήρξε ο πρώτος Ολυμπιονίκης στο άθλημα αυτό.
Παραπομπές
Κατηγορία:Αρχαίοι Ηλείοι ολυμπιονίκες Κατηγορία:Αρχαίοι Έλληνες Ολυμπιονίκες Κατηγορία:Αρχαίοι ολυμπιονίκες του δίαυλου Κατηγορία:Αρχαίοι ολυμπιονίκες (8ος αιώνας π.Χ.)
Σύνδεσμος Ελληνικών Γυμναστικών Αθλητικών Σωματείων
Ιδρύθηκε επί βασιλείας Γεωργίου του Α' το 1897, πριν από την έναρξη του Ελληνοτουρκικού πολέμου του 1897, ως αναγκαιότητα πληρέστερης οργάνωσης των τότε ελληνικών αθλητικών σωματείων, μετά τους Α΄ Ολυμπιακούς Αγώνες που τελέστηκαν στην Αθήνα το προηγούμενο έτος. Ως αθλητικός ηγετικός φορέας 28 αρχικά σωματείων ο ΣΕΓΑΣ συνέδεσε την ιστορία του με την ιστορία του ελληνικού αθλητισμού της νεώτερης εποχής. Σήμερα αριθμεί 500 αθλητικά σωματεία και περίπου 30.000 αθλητές και αθλήτριες.
Είναι η πρώτη Ομοσπονδία που ιδρύθηκε στην Ελλάδα και καλλιέργησε από την ίδρυσή του και για πολλές δεκαετίες, όλα τα αθλήματα (ποδόσφαιρο, μπάσκετ, βόλεϊ, κολύμβυση, τένις, ξιφασκία, ποδηλασία, γυμναστική, πάλη, πυγμαχία, ιππασία, σκοποβολή, τζούντο, χάντμπολ κ.α) που στη συνέχεια απέκτησαν ανεξάρτητες ομοσπονδίες. Σημειωτέο ότι στον ΣΕΓΑΣ ανήκαν και οι κυπριακοί γυμναστικοί σύλλογοι κατά τη διάρκεια της Αγγλοκρατίας του νησιού καθώς και αρκετά χρόνια μετά μέχρι το 1983.
Ιστορία
Η ίδρυση της Ομοσπονδίας ήρθε ως συνέχεια και ανάγκη για την καλύτερη οργάνωση του αθλητισμού. Πριν τους Α' Ολυμπιακούς Αγώνες της Αθήνας, ήδη είχαν γίνει τέσσερις Ζάππειες Ολυμπιάδες. Μέσα από αυτές φάνηκε η ανάγκη για την πιο οργανωμένη προετοιμασία των αθλητών αλλά και των αγώνων. Η αναβίωση, η ανάθεση και η επιτυχημένη τέλεση στην Αθήνα των Α' Ολυμπιακών Αγώνων είχε ως αποτέλεσμα όλο και περισσότεροι να θέλουν να γυμνάζονται, να γίνονται όλο και περισσότεροι τοπικοί αγώνες σε διάφορα μέρη της χώρας, με αποτέλεσμα να ιδρυθούν νέοι σύλλογοι (37 εκείνη την εποχή) για να καλύψουν τις ανάγκες.
Ο Πανελλήνιος Γυμναστικός Σύλλογος και ο Παναχαϊκός Γυμναστικός Σύλλογος ήταν τα σωματεία που πρωτοστάτησαν στην προσπάθεια για την ίδρυσή του και καλύτερη οργάνωση του αθλητισμού. Όλα άρχισαν το 1895 κατά την διάρκεια διασυλλογικών αγώνων στην Πάτρα ανάμεσα στον Παναχαϊκό, τον Πανελλήνιο, τον Παναιτωλικό Μεσολογγίου, του Εθνικού Γυμναστικού Συλλόγου και στη Γυμναστική Εταιρία Πατρών, προτάθηκε από τους δυο πρώτους η ένωση όλων των συλλόγων σε μιά ομοσπονδία. Στις 25 Οκτωβρίου 1896 ο Πανελλήνιος έστειλε σε όλους τους συλλόγους της εποχής εγκύκλιο που τους καλούσε σε συνέδριο στις 11-15 και 17 Ιανουαρίου 1897 με θέμα την Ίδρυση συνδέσμου, τη ψήφιση καταστατικού και εκλογές.
Οι απαντήσεις που έφταναν στην πρόσκληση του Πανελληνίου ήταν θετικές. Πραγματικά στις 11 Ιανουαρίου 1897 ημέρα Σάββατο και ώρα 14:00 στην πρώτη συγκέντρωση στο γυμναστήριο του "Πανελληνίου Γ.Σ." ήταν παρόντες και διαπιστεύτηκαν 28 σύλλογοι. Αξιοσημείωτο είναι ότι μεταξύ των συλλόγων αυτών ήταν και σύλλογοι εκτός Ελλάδος όπως ο Γ.Σ. «τα Παγκύπρια» Λευκωσίας, ο Γ.Σ. «τα Ολύμπια» Λεμεσού και το Γυμνάσιον Σμύρνης (πρόδρομος του Πανιωνίου). Από την άλλη μέρα Κυριακή 12 και μέχρι στις 15 Ιανουαρίου 1897 συνήλθε επίσημα το συνέδριο στην αίθουσα του φιλολογικού συλλόγου "Παρνασσός" και αποφασίστηκε η ίδρυση του ΣΕΓΑΣ και το καταστατικό του. Η απόφαση δημοσιεύθηκε στις 27 Φεβρουαρίου 1897 στην εφημερίδα της Κυβέρνησης.
Ο ΣΕΓΑΣ καθιέρωσε την πρώτη διαβαλκανική αθλητική συνάντηση μεταξύ εθνικών ομάδων το 1928 με τους Βαλκανικούς αγώνες. Το 1934 προκηρύσσει τους 1ους "Μεσογειακούς αγώνες στίβου", οι οποίοι δεν διεξήχθησαν και το 1935 βραβεύεται από τη ΔΟΕ με το Ολυμπιακό Κύπελλο, για τις υπηρεσίες που προσφέρει στον αθλητισμό, στη διάδοση της Ολυμπιακής ιδέας, για τις διοργανώσεις διεθνών και μη αγώνων, τη συμμετοχή του σε αγώνες και ότι ήταν ο ιδρυτής των Βαλκανικών και "Μεσογειακών αγώνων". Δεν είναι η μόνη αναγνώριση και βράβευση του ΣΕΓΑΣ για την προσφορά του. Έχει βραβευθεί από Εθνικούς και Διεθνείς Αθλητικούς φορείς (Βασιλείς, Προέδρους της Δημοκρατίας, Πρωθυπουργούς, Ακαδημία, Δήμους, ΔΟΕ, IAAF κ.λ.π.).
Ανέδειξε Ολυμπιονίκες, Πρωταθλητές Ευρώπης Παγκόσμιους Πρωταθλητές αθλητές που κατέρριψαν παγκόσμια ρεκόρ και πολλούς άλλους που πρωταγωνίστησαν και πρωταγωνιστούν σε παγκόσμιο και ευρωπαϊκό επίπεδο.
Διεκδίκησε, ανέλαβε και οργάνωσε μια σειρά απο κορυφαίους διεθνείς αγώνες όπως, το 6ο Παγκόσμιο Πρωτάθλημα "Αθήνα '97", τους Πανευρωπαϊκούς '69 και '82, τους Πανευρωπαϊκούς κλειστού στίβου '85, το Παγκόσμιο Ε/Ν '86, τον Τελικό Γκραν Πρι '90, τους Μεσογειακούς '91, το παγκόσμιο σκυταλοδρομιών '94, το παγκόσμιο κύπελλο μαραθωνίου '95, σειρά Βαλκανικών, Μπρούνο Τζάουλι και άλλων αγώνων.
Λογότυπο
Το λογότυπο της ομοσπονδίας έχει εξελιχθεί με την πάροδο των ετών.
Εξωτερικοί σύνδεσμοι
Γυμναστικων Κατηγορία:Στίβος στην Ελλάδα
Δήμος Μυλοποτάμου
Ο Δήμος Μυλοποτάμου είναι δήμος της περιφέρειας Κρήτης που συστάθηκε με το Πρόγραμμα Καλλικράτης. Προέκυψε από την συνένωση των προϋπαρχόντων δήμων Γεροποτάμου και Κουλούκωνα και της κοινότητας Ζωνιανών. Ο δήμος έχει ιστορική αναφορά στην τέως Επαρχία Μυλοποτάμου, της οποίας η συνολική έκταση βρίσκεται σήμερα τμηματικά στα όρια των δήμων Ρεθύμνης, Μυλοποτάμου, Ανωγείων και Μαλεβυζίου. Η έκταση του νέου Δήμου είναι 337,93 τ.χλμ και ο πληθυσμός του 12.890 κάτοικοι σύμφωνα με την απογραφή του 2021, ενώ το 2011 ήταν 14.363 άνθρωποι. Έδρα του νέου δήμου ορίστηκε το Πέραμα. Δήμαρχος από συστάσεως του δήμου είναι ο Δημήτρης Κόκκινος (από τα Λιβάδια) που έθεσε για πρώτη φορά υποψηφιότητα για το Δήμο Κουλούκωνα επαρχίας Μυλοποτάμου Ρεθύμνης το 1998 και εξελέγη Δήμαρχος του νεοσύστατου τότε Καποδιστριακού Δήμου. στον οποίο εκλέγεται διαρκώς ως σήμερα και μετά την υπαγωγή του στον διευρυμένο δήμο Μυλοποτάμου. Ο Κόκκινος επανεξελέγη δήμαρχος το 2014 και το 2019.
Κοινότητες και οικισμοί
μικρογραφία|477x477px|Οι κοινότητες σε σχέση με τον δήμο.Ο Δήμος περιλαμβάνει 34 Κοινότητες, οι οποίες υπάγονται στην Επαρχία Μυλοποτάμου.
Με το πρόγραμμα Κλεισθένης Ι, οι τοπικές Κοινότητες μετονομάστηκαν και πάλι σε Κοινότητες την 1η Σεπτεμβρίου 2019, έχοντας ξανά την ονομασία που έφεραν και προ του προγράμματος Καποδίστριας (1998).
Πηγές
Κατηγορία:Δήμος Μυλοπόταμου
Είμαι εδώ
Το «είμαι εδώ» είναι μία ανεξάρτητη Μη Κυβερνητική Οργάνωση που δημιουργήθηκε με βασικό στόχο τη δημιουργία και την υλοποίηση προγραμμάτων ανθρωπιστικής δράσης στην Ελλάδα και σε χώρες του αναπτυσσόμενου κόσμου.
Ξεκίνησε τα τέλη της δεκαετίας του 1990 ως Σωματείο Εθελοντικής Δράσης και το 2008 πήρε τη μορφή της μη κυβερνητικής οργάνωσης.
Βασική αρχή της Οργάνωσης είναι η προσφορά στο κοινωνικό σύνολο μέσα από την ενεργή συμμετοχή των πολιτών και τον εθελοντισμό.
Το έργο της Οργάνωσης δεν επιχορηγείται από κανέναν κρατικό φορέα, στηρίζεται αποκλειστικά στις συνδρομές των µελών του, στις δωρεές ιδιωτών και ιδιωτικών φορέων καθώς και την εθελοντική εργασία των µελών του.
Το «είμαι εδώ» λειτουργεί τον δικό του ξενώνα στην Αθήνα, στην περιοχή του Αγίου Νικολάου, όπου φιλοξενούνται μονογονεϊκές οικογένειες από όλο τον κόσμο. Στους φιλοξενούμενους προσφέρονται υποστηρικτική διδασκαλία ελληνικών, παρακολούθηση πολιτιστικών εκδηλώσεων. Πρωτίστως καλύπτει τροφή, ένδυση και οικιακό εξοπλισμό σε όλους τους φιλοξενούμενους.
Εξωτερικοί σύνδεσμοι
Κατηγορία:Μη κυβερνητικές οργανώσεις
Αχλαδοχώρι Σερρών
thumb|Κοινότητα Αχλαδοχωρίου Το Αχλαδοχώρι, είναι χωριό που βρίσκεται μεταξύ Σιδηροκάστρου και βουλγαρικών συνόρων, μέσα σε κοιλάδα, ανάμεσα στα βουνά Όρβηλος από βόρεια και Βροντούς από νότια. Ανήκει στο Δήμο Σιντικής και αποτελεί έδρα της Δημοτικής Ενότητας Αχλαδοχωρίου, που περιλαμβάνει, εκτός του ομώνυμου χωριού, το Καρυδοχώρι και το Καπνόφυτο. Ως το 2011 αποτελούσε αυτόνομη κοινότητα.
Ιστορία
Ελληνική και ρωμαϊκή αρχαιότητα
Κοντά στο σημερινό Αχλαδοχώρι υπήρχε αρχαία πόλη, που ταυτίζεται πιθανώς με την Τρίστωλο, η οποία μας είναι γνωστή από τον Πτολεμαίο και είχε ακμάσει κατά την ελληνική και ρωμαϊκή αρχαιότητα. Τα ερείπιά της σώζονται στο λόφο «Γκραντίστα» που βρίσκεται περίπου 4 χλμ. ΒΑ από το σημερινό χωριό, στους πρόποδες του Ορβήλου και κοντά στις πηγές του Αχλαδίτη (Κρουσοβίτη). Η περιοχή είναι πλούσια σε ορυκτό πλούτο που τον εκμεταλλεύτηκαν οι αρχαίοι κάτοικοι, όπως δείχνουν τα ίχνη μεταλλευτικών εργασιών. Βυζαντινή εποχή
Στα βυζαντινά χρόνια η πόλη είχε παρακμάσει, ύστερα από δυο καταστροφές, και υποβαθμίστηκε στην οικιστική βαθμίδα του «χωρίου», το οποίο αναφέρεται σε βυζαντινά έγγραφα με την ονομασία «Κρούσοβο».
Νεότεροι χρόνοι
Σύμφωνα με την τοπική παράδοση, οι κάτοικοι της πόλης είχαν διασκορπιστεί σε διάφορες χώρες της ΝΑ Ευρώπης. Ένας από αυτούς κατέλυσε σε μια παρακείμενη περιοχή κοντά σε μια αχλαδιά. Στη συνέχεια ακολούθησαν και άλλοι κάτοικοι και έτσι δημιουργήθηκε ο σημερινός οικισμός του Αχλαδοχωρίου.
Στα Οθωμανικά φορολογικά μητρώα της επαρχίας Timur Hisara του 1616, αναφέρεται ο οικισμός με την ονομασία Kurshova, ο οποίος την εποχή έχει 469 νοικοκυριά. Μέχρι το τέλος του 19ου αιώνα όμως, και με μετά την ανεξαρτησία της Βουλγαρίας, το χωριό φτάνει να έχει κατά κύριο λόγο Βουλγάρικο πληθυσμό.
Κατά τη διάρκεια του Μακεδονικού αγώνα, οι Βουλγαρικές διεκδικήσεις έβαλαν στο στόχαστρο το Κρούσοβο, καθώς επρόκειτο για στρατηγικής σημασίας περιοχή, αφού έλεγχε τη διάβαση από τη Μακεδονία στην τότε Βουλγαρία. Οι Βούλγαροι την εποχή εκείνη κατάφεραν να ιδρύσουν εκκλησία και σχολείο, στο χωριό και να υποχρεώσουν τους κατοίκους να προσέλθουν στην Εξαρχία. Σύμφωνα με τα στοιχεία της Βουλγαρικής Εξαρχίας, το 1905, υπάρχουν 2.408 Βούλγαροι Εξαρχικοί, 760 Έλληνες και 54 Βλάχοι στο Κρούσοβο.
Μετά όμως, από διαμαρτυρία των προεστών και κατοίκων του Κρουσόβου στο Ελληνικό προξενείο των Σερρών, ξεκίνησε η Ελληνική ένοπλη αντίδραση και διάφορα αντάρτικα σώματα έδρασαν στην περιοχή. Με την έναρξη των Βαλκανικών πολέμων, 38 Βούλγαροι απο το Κρούσοβο εντάχθηκαν σε εθελοντικά τάγματα για να πολεμήσουν. Το χωριό όπως και η ευρύτερη περιοχή απελευθερώθηκε το 1913 όπου και ο τότε δήμαρχος M.Ordzhanov έφυγε απο την περιοχή χωρίς να μπορεί να αμυνθεί απο τις Ελληνικές ανταρτικές επιθέσεις. Με το τέλος των πολέμων, το χωριό πέρασε σε Ελληνικά χέρια. Στα 1914-1918 είχαν μείνει ελάχιστες οικογένειες Τούρκων στο Κρούσοβο, οι οποίες και αυτές μέσα σε μια πενταετία αποχώρησαν. Έτσι παρέμειναν κυρίως Έλληνες Μακεδόνες. Με τη συνθήκη του Νεϊγύ, το 1919 οι τελευταίοι Βούλγαροι αποχώρησαν και λίγο αργότερα το Κρόυσοβο μετονομάστηκε σε Αχλαδοχώρι. Την εποχή εκείνη στο χωριό είχαν μείνει μόλις 80 οικογένειες Ελλήνων. Τη θέση των Τούρκων και των Βουλγάρων πήραν όμως τα επόμενα χρόνια Έλληνες πρόσφυγες απο τον Πόντο και τη Μικρά Ασία. Σύμφωνα με μετρήσεις 204 οικογένειες 679 ατόμων εγκαταστάθηκαν στο Αχλαδοχώρι μέσα σε μια περίοδο πέντε χρόνων.
Θα ακολουθήσουν δύσκολα χρόνια για τον πληθυσμό του χωριού με τη Βουλγαρική κατοχή κατά τον 2ο Παγκόσμιο πόλεμο, ενώ οι κάτοικοι θα ζήσουν απο κοντά και τον εμφύλιο, μιας και πολλές μάχες μεταξύ του Ελληνικού στρατού και του ΔΣΕ θα πάρουν μέρος στην περιοχή.
Προφήτης Ηλίας
thumb|Προφήτης Ηλίας Η πίστη στο Αχλαδοχώρι εκφράζεται με τις Εκκλησίες και τα πολλά εξωκλήσια και παρεκκλήσια, που είναι χτισμένα γύρω από το χωριό, ώστε να το φυλάνε από κάθε κακό. Στο κέντρο του χωριού, υψώνεται ο ιστορικός ναός του Προφήτη Ηλία, που τιμάται ιδιαίτερα ως ο προστάτης του. Κτίστηκε το 1870. Η παράδοση αναφέρει πως ο ναός ήταν στην αρχή ένα μικρό εκκλησάκι. Οι πολλές χαρές στο χωριό, οι πλούσιες σοδειές, η οικονομική ευφορία, η προφύλαξη από τους Τούρκους, αποδίδονται στον προστάτη του χωριού, τον Προφήτη Ηλία. Ο λαός αναγνωρίζοντας την αλήθεια αυτή, αποφάσισε να κτίσει το μεγαλοπρεπέστατο ναό προς τιμήν του. Η απόφαση που πήρε η διοίκηση του Αχλαδοχωρίου ήταν ''Όλο το χωριό είναι υποχρεωμένο να προσφέρει χρήματα, υλικά, εθελοντική εργασία. Μέχρι να χτιστεί η Εκκλησία του Προφήτη Ηλία θα απαγορευτούν οι γιορτές, τα πανηγύρια, οι γάμοι, τα βαφτίσια και όλες οι άλλες χαρές στο χωριό''. Κάθε Κυριακή οι κάτοικοι πρόσφεραν προσωπική εργασία για να τελειώσει όσο πιο γρήγορα γινόταν ο ναός. Το 1867 άρχισε το κτίσιμο της εκκλησίας και τελείωσε το καλοκαίρι του 1870, που έγιναν πανηγυρικά τα εγκαίνια. Όλος ο λαός από τη γύρω περιοχή παραβρέθηκε στα εγκαίνια, τιμώντας έτσι τον Προφήτη Ηλία στο πανηγύρι του.
Σήμερα η εκκλησία του Προφήτη Ηλία λειτουργεί κανονικά κάθε Κυριακή, τις γιορτές των Αγίων, τις μεγάλες γιορτές της Χριστιανοσύνης, του Προφήτη Ηλία, μέρα κατά την οποία πανηγυρίζει.
Άγιοι Ταξιάρχες
Η παλαιότερη εκκλησία που βρίσκεται στο Αχλαδοχώρι είναι αυτή των Αγίων Ταξιαρχών. Η εκκλησία αυτή κτίστηκε γύρω στα 1825-1830 επί Τουρκοκρατίας. Είναι απλή, κτισμένη σε ρυθμό βασιλικής, εξ ολοκλήρου με πέτρα και αρκετά μέσα στη γη, διότι οι Τούρκοι δεν ήθελαν οι ραγιάδες να έχουν περικαλλείς ναούς. Έτσι, για να μπει κανείς στην εκκλησία σήμερα χρειάζεται να κατεβεί μερικά σκαλοπάτια. Η εκκλησία γιορτάζει των Παμμεγίστων Ταξιαρχών.
Ζωικός και φυτικός πλούτος
Τα δάση του Αχλαδοχωρίου που καλύπτουν μια έκταση 27.000 στρεμμάτων, είναι γεμάτα από ποικίλα είδη πουλιών που μελετώνται από ειδικά εκπαιδευμένους δασολόγους-πτηνολόγους. Στα ποτάμια, στις όχθες των οποίων υπάρχουν πλατάνια, βλέπει κανείς καρδερίνες, φλώρους, σπίνους. Μπαίνοντας στο δάσος συναντάει κανείς πέρδικες, τρυγόνια, κοκκινολαίμηδες, σουσουράδες, σπουργίτια, χουλιαρομύτες κ.α. Υπάρχουν ακόμα και μεγάλα αρπακτικά πουλιά, όπως το γεράκι κι ο αετός. Επίσης, συναντώνται γουρούνια, λαγοί, κίσσες, ορτύκια, κοτσύφια και μπεκάτσες. Οι εμφανίσεις μεγαλύτερων ζώων, όπως λύκων και αλεπούδων και σπανιότερα αρκούδων ή ζαρκαδιών, συμπληρώνουν την πανίδα της περιοχής.
Κρουσοβίτης ποταμός
Ο ποταμός Κρουσοβίτης ή Αχλαδίτης έχει τις πηγές του στην περιοχή του Αχλαδοχωρίου ή Κρουσόβου όπως ονομαζόταν το χωριό κατά την εποχή της Τουρκοκρατίας, συνδέει το Αχλαδοχώρι με τη Φαιά Πέτρα και με το Σιδηρόκαστρο από τα βορειοανατολικά προς τα νοτιοδυτικά και δημιουργεί ένα παραπόταμο του Στρυμώνα. Κατά μήκος του ποταμού από το Αχλαδοχώρι μέχρι το Σιδηρόκαστρο σχηματίζεται κοιλάδα με πλατάνια και πλούσια βλάστηση. Την κοιλάδα αυτή την ενώνουν παλιές θολωτές γέφυρες. Έχει μήκος πάνω απο 30 χιλιόμετρα και οι περισσότερες πηγές του βρίσκονται στον δρόμο ανάμεσα στο Αχλαδοχώρι και το Καρυδοχώρι. Γι'αυτό τον λόγο τα δύο χωριά έχουν μεγάλο αριθμό βρυσών σε όλο το μήκος τους.
Εκδηλώσεις
Όπως σε όλη τη Μακεδονία, έτσι και στο Αχλαδοχώρι διοργανώνεται κάθε πρωτοχρονιά το άναμμα μιας μεγάλης φωτιάς. Εδώ ονομάζεται σίρνιτσα. Οι σίρνιτσες ανάβουν την πρωτοχρονιά σε αρκετές γειτονιές του χωριού.
Ακόμα το χωριό πανηγυρίζει τρία πανηγύρια κάθε χρόνο, αυτά του Προφήτη Ηλία (19 Ιουλίου - το κεντρικό, στην πλατεία του χωριού), της Κοίμησης της Θεοτόκου (14 Αυγούστου - στην πλατεία της Παναγίας, το επίσημο πανηγύρι των Ποντίων του χωριού) και της Ανάληψης (39 μέρες μετά το Πάσχα - στην εκκλησία της Ανάληψης, στους πρόποδες του Ορβήλου).
Δόξα Αχλαδοχωρίου
Το Αχλαδοχώρι έχει ακόμα μια ομάδα με το όνομα Δόξα Αχλαδοχωρίου. Η ομάδα ιδρύθηκε το 1969. Τα χρώματα της ομάδας είναι το άσπρο και το μαύρο. Σύμφωνα με την ιστορία της έχει πάρει μια φορά το κύπελλο Σερρών και δύο φορές έχει ανέβει κατηγορία, δηλαδή έχει παίξει στην Πρώτη Κατηγορία της Ε.Π.Σ. Σερρών. Την περίοδο 2022-23 η ομάδα δεν αγωνίστηκε σε κάποιο πρωτάθλημα.
Παραπομπές
Κατηγορία:Χωριά του νομού Σερρών Κατηγορία:Δήμος Σιντικής
Χιμπαντζής ο κοινός
Ο Χιμπαντζής ο κοινός (Pan troglodytes - Παν ο τρωγλοδύτης) είναι πρωτεύον της οικογένειας των ανθρωποειδών. Αν και συχνά αποκαλείται απλά χιμπαντζής, τεχνικά αυτός ο όρος χρησιμοποιείται για να περιγράψει κάθε είδος του γένους Παν (Pan), δηλαδή τον κοινό χιμπαντζή και τον Μπονόμπο ή Πυγμαίο Χιμπαντζή (Pan paniscus - Παν ο πανίσκος).
Ταξινομία
Πρόσφατες έρευνες στο DNA του Μπονόμπο και του κοινού Χιμπαντζή υποστηρίζουν πως η εξελικτική πορεία των δύο ειδών διαχωρίστηκε περίπου ένα εκατομμύριο χρόνια πριν. Ο τελευταίος κοινός πρόγονος όλων των χιμπαντζήδων με τον άνθρωπο έζησε περίπου έξι εκατομμύρια χρόνια πριν. Επειδή κανένα άλλο είδος εκτός του ανθρώπου δεν επέζησε κατά την ανθρώπινη εξέλιξη στο γένος Homo, τα δύο είδη των χιμπαντζήδων αποτελούν τους πιο στενούς εξελικτικούς συγγενείς του ανθρώπου. Το γένος των χιμπαντζήδων, Παν, διαχωρίστηκε από το γένος των Γορίλων επτά εκατομμύρια χρόνια πριν.
Υποείδη
Υπάρχουν πολλά διαφορετικά υποείδη κοινού Χιμπαντζή:
Δυτικός Χιμπαντζής, Pan troglodytes verus, στη Γουινέα, το Μαλί, τη Σιέρα Λεόνε, τη Λιβερία, την Ακτή Ελεφαντοστού, την Γκάνα και τη Νιγηρία.
Ανατομία και φυσιολογία
Οι ενήλικες στη φύση έχουν βάρος μεταξύ 40 και 65 κιλών. Τα αρσενικά έχουν ύψος 1,6 μέτρα και τα θηλυκά 1,3 μέτρα. Το τρίχωμα τους είναι μαύρο και το πρόσωπο, οι παλάμες, οι πατούσες και τα δάχτυλα είναι άτριχα. Οι αντίχειρες τους είναι αντιτάξιμοι, γεγονός που τους επιτρέπει να κάνουν κινήσεις των άνω άκρων με ακρίβεια.
Εξωτερικοί σύνδεσμοι
μικρογραφία|Μέρη όπου συναντιέται ο χιμπατζής ο κοινός
Κατηγορία:Ανθρωπίδες Κατηγορία:Θηλαστικά της Αφρικής
Γαλαξιακό κέντρο
thumb|Σε αυτό το βίντεο φαίνονται τα κεντρικά σημεία του γαλαξία μας με κοινά τηλεσκόπια και με τηλεσκόπια ευαίσθητα στην υπέρυθρη ακτινοβολία. thumb|Προσομοίωση ενός γαλαξία σαν του δικου μας, δηλ. ραβδωτού σπειροειδούς.
Το Γαλαξιακό κέντρο είναι το κέντρο περιστροφής του Γαλαξία μας και θεωρείται ότι βρίσκεται σε απόσταση περίπου 27 χ.ε.φ. (27 χιλιάδων ετών φωτός, ~27±1 kly), προς την κατεύθυνση του Τοξότη και του Σκορπιού. Υπάρχουν στοιχεία ότι εκεί κοντά βρίσκεται μία τεράστια Μαύρη τρύπα. Οι συντεταγμένες του κέντρου ορίστηκαν για πρώτη φορά το 1918 αλλά έκτοτε υπολογίστηκαν ξανά με ποικίλους τρόπους (γεωμετρικούς, ακτινοβολίες κ.α.), χωρίς κανείς όμως να θεωρείται εντελώς ακριβής.
Η μαύρη τρύπα
Το σύμπλεγμα Τοξότης Α, δίπλα ακριβώς από το γαλαξιακό κέντρο, περιέχει μια πηγή μεγάλης έντασης που ονομάζεται Τοξότης Α* και που ταυτίζεται με μία μαύρη τρύπα. Μια έρευνα του 2008 προσπάθησε με τη συνεργασία τριών ομάδων σε ισάριθμα τηλεσκόπια της γης να μετρήσει τη διάμετρο του Τοξότη Α* και την εκτίμησε τελικά στα 44 εκατομμύρια χιλιόμετρα (όση περίπου η απόσταση του Ερμή από τον Ήλιο ή περίπου το 1/3 της απόστασης της Γης από τον Ήλιο). Από το Ίδρυμα Μαξ Πλανκ στη Γερμανία, χρησιμοποιώντας το τηλεσκόπιο της Χιλής, εκτίμησαν τη μάζα της μαύρης τρύπας και την βρήκαν 4,31 εκατομμύρια φορές μεγαλύτερη από του Ήλιου μας.
Εξωτερικοί σύνδεσμοι
Κατηγορία:Γαλαξίας
I Just Can't Wait to Be King
To «I Just Can't Wait to Be King» είναι τραγούδι σε μουσική Έλτον Τζον και σε στίχους Τιμ Ράις. Το κομμάτι συμπεριλήφθηκε στο sountrack της ταινίας Ο Βασιλιάς των Λιονταριών και κυκλοφόρησε το 1994. Ο δίσκος είχε τόσο μεγάλη επιτυχία, ώστε είναι ο πιο επιτυχημένος soundtrack δίσκος κινουμένων σχεδίων, πουλώντας 4.934.000 αντίτυπα, στις ΗΠΑ, μόλις το έτος της κυκλοφορίας του. Το τραγούδι ερμηνεύουν οι Τζέισον Γουίβερ, Λάουρα Ουίλιαμς και Ρόουαν Άτκινσον.
Εξωτερικοί σύνδεσμοι
Κατηγορία:Τραγούδια του 1994 Κατηγορία:Τραγούδια του Έλτον Τζον Κατηγορία:The Lion King Κατηγορία:Τραγούδια Αναγέννησης της Disney
Στεφανία Σκόρντιο
Η Στεφανία Σκόρντιο (ιταλικά: Stefania Scordio) (2 Δεκεμβρίου 1989) είναι Ιταλίδα δημοσιογράφος και παρουσιάστρια τηλεόρασης.
Πρώτα χρόνια και καριέρα
Η Στεφανία Σκόρντιο γεννήθηκε και μεγάλωσε στο Παλέρμο, όπου έκανε σπουδές στην Πολιτισμική Ανθρωπολογία και Εθνολογία.
Παράλληλα με τις σπουδές τις, άρχισε να εργάζεται πρώτα ως δημοσιογράφος στη Παλέρμο και έπειτα στο Μιλάνο, όπου άρχισε να συνεργάζεται με τη Mediaset για το αθλητικό κανάλι Premium Sport, παρουσιάζοντας εκπομπές και δελτίο αθλητικών ειδήσεων.
Στη συνέχεια εργάστηκε για την αθλητική εφημερίδα Gazzetta dello Sport, όπου ασχολειθηκε τόσο με το ποδόσφαιρο όσο και με άλλα αθλήματα, ιδίως με την ποδηλασία.
Κατά τη διάρκεια του Παγκοσμίου Κυπέλλου του 2018, ήταν υπεύθυνη της στήλης "Caffè Mondo" στο gazzetta.it, όπου αρθρογραφούσε για το ντόπινγκ που σχετίζονταν με τους αγώνες της διοργάνωσης.
Εξωτερικοί σύνδεσμοι
Κατηγορία:Ιταλίδες δημοσιογράφοι Κατηγορία:Ιταλίδες τηλεπαρουσιάστριες
Μπαουρού
Το Μπαουρού είναι πόλη και δήμος της πολιτείας του Σάο Πάολο στη νοτιοανατολική Βραζιλία. Σύμφωνα με απογραφή του 2015 ο πληθυσμός της πόλης ανερχόταν στους 366.992 κατοίκους.
Είναι επίσης η πόλη που μεγάλωσε ο ξακουστός Βραζιλιάνος ποδοσφαιριστής Πελέ και ο τόπος γέννησης του Μάρκους Πόντες, του πρώτου Βραζιλιάνου και γενικά της Νότιας Αμερικής που πήγε στο διάστημα.
Ιστορία
Ιστορικά, η περιοχή που καταλαμβάνει το Μπαουρού ήταν μια περιοχή μεταξύ δύο ιθαγενών ομάδων: των Kaingang και των Guarani. Κατά τον δέκατο όγδοο αιώνα, οι εξερευνητές πρωτοπόροι της Βραζιλίας επιχείρησαν να εγκατασταθούν στην περιοχή του Σάο Πάολο, η οποία αποτελούσε σημείο διασταύρωσης των πολεμικών αποστολών που διήλθαν από το Μάτο Γκρόσο και Γκόια, αλλά παρεμποδίστηκαν από τις επιθέσεις των τοπικών ιθαγενών. Οι μη Ινδοί κατόρθωσαν να εγκατασταθούν στην περιοχή τον 19ο αιώνα μόνο με την έλευση του πληθυσμού που προέρχεται από την ακτή του Σάο Πάολο καθώς και με τις πολιτείες Μίνας Ζεράις και Ρίο ντε Τζανέιρο. thumb|[[Προτεσταντισμός|Προτεσταντική Χριστιανική εκκλησία στο Μπαουρού|alt=|left]]
Το 1856, ο Felicissimo Antonio Pereira, που προερχόταν από το Μίνας Ζεράις, αγόρασε γη και εγκατέστησε, κοντά στο σημερινό κέντρο του Μπαουρού, το Fazenda das Flores (αγρόκτημα των λουλουδιών). Χρόνια αργότερα, το 1884, αυτό το αγρόκτημα είχε περιστρέψει μέρος της περιοχής του για το στρατόπεδο εκπαίδευσης του São Sebastião de Bauru. Η επαρχία είχε αναπτυχθεί αλλά ακόμα δεχόταν επιθέσεις από τους ιθαγενείς.
Ο νέος δήμος ζούσε αρχικά από την καλλιέργεια του καφέ, παρά το γεγονός ότι είχε ασθενέστερες και υποβαθμισμένες εκτάσεις από ό, τι το υπόλοιπο κράτος. Το 1905, το Μπαουρού επιλέχθηκε ως αφετηρία της Estrada de Ferro Noroeste do Brasil, μίας εταιρίας κατασκευής σιδηρόδρομων η οποία συνέδεσε την πόλη με πολλές άλλες μέχρι τα σύνορα με τη Βολιβία. Κατά το πρώτο μισό του εικοστού αιώνα, το Μπαουρού γίνεται ο κύριος οικονομικός κόμβος της περιοχής που αποτελείται από το δυτικό Σάο Πάολο, τη βόρεια Παρανά και το Μάτο Γκρόσο ντο Σουλ.
Αδελφοποιήσεις
Η Μπαουρού είναι αδελφοποιημένη με τις παρακάτω πόλεις:
Εξωτερικοί σύνδεσμοι
Κατηγορία:Πόλεις της Βραζιλίας
Θάλασσα Ρος
Η Θάλασσα (του) Ρος είναι μεγάλη θαλάσσια έκταση που βρίσκεται στην Ανταρκτική. Αποτελεί προέκταση του Ειρηνικού Ωκεανού που φέρεται να εισχωρεί βαθιά στην ζώνη της Ανταρκτικής. Στο δε σχηματιζόμενο μυχό της βρίσκεται η ομώνυμη "Τράπεζα Πάγου Ρος".